laion/Wikipedia-Exotic huggingface dataset:
თეიმურაზ ხაჩიშვილი

თეიმურაზ (თემურ) ხაჩიშვილი (დ. 5 იანვარი, 1961, რუსთავი, საქართველოს სსრ) — ქართველი, საქართველოს ეროვნულ-განმათავისუფლებელი მოძრაობის ერთ-ერთი მონაწილე, „მხედრიონის“ ერთ-ერთი ხელმძღვანელი, საქართველოს შინაგან საქმეთა მინისტრი, გენერალ-მაიორი. თეიმურაზ ხაჩიშვილი დაიბადა 1961 წლის 5 იანვარს ქ. რუსთავში, მოსამსახურის ოჯახში. 1977 წელს დაამთავრა რუსთავის მე-2 საშუალო სკოლა. 1984-1988 წლებში სწავლობდა თეატრალურ ინსტიტუტში, ორგანიზატორ-მეთოდისტის სპეციალობით. იყო მოსკოვის კულტურის ინსტიტუტის ხარისხის მაძიებელი. თემურ ხაჩიშვილი აქტიურ მონაწილეობას იღებდა საქართველოს ეროვნულ-განმათავისუფლებელ მოძრაობაში. იბრძოდა საქართველოს ტერიტორიული მთლიანობისათვის. ის იყო შეიარაღებული დაჯგუფება „მხედრიონის“ ერთ-ერთი ხელმძღვანელი. 1992 წლის 11 მაისიდან 25 ნოემბრამდე მუშაობდა საქართველოს რესპუბლიკის საინფორმაციო-სადაზვერვო სამსახურის თავმჯდომარის პირველ მოადგილედ. 1992 წლის 25 ნოემბრიდან 1993 წლის 10 სექტემბრამდე თემურ ხაჩიშვილი იყო საქართველოს რესპუბლიკის შინაგან საქმეთა მინისტრი. 1993 წლის 20 ოქტომბრიდან 1995 წლის 8 სექტემბრამდე მუშაობდა საქართველოს უშიშროების მინისტრის მოადგილედ. 1993 წლის 9 დეკემბერს მიენიჭა პოლიციის გენერალ-მაიორის წოდება. თეიმურაზ ხაჩიშვილი სამჯერ იყო ნასამართლევი. 1979 წლის 21 ივნისს თბილისის საქალაქო სასამართლომ საქართველოს სისხლის სამართლის კოდექსის 228-ე მუხლის მე-3 ნაწილით გაასამართლა და 5 წლით თავისუფლების აღკვეთა შეუფარდა. 1998 წლის 10 ნოემბერს საქართველოს უზენაესმა სასამართლომ თ. ხაჩიშვილი გაასამართლა საქართველოს სისხლის სამართლის კოდექსის 65-ე; 78-ე; 17-67-ე მუხლის მე-2 ნაწილით, 67-ე მუხლის მე-4 ნაწილის 17-104 მუხლით; 104-ე მუხლით; 209-ე პრიმის მე-2 ნაწილით. განესაზღვრა 15 წლით თავისუფლების აღკვეთა (აქედან 8 წელი საპყრობილეში მოხდით). შეწყალებულ იქნა 2002 წლის 5 ივლისს საქართველოს პრეზიდენტის #929 განკარგულებით და გათავისუფლდა პატიმრობიდან. გათავისუფლების შემდეგ თეიმურაზ ხაჩიშვილმა დააფუძნა პოლიტიკური მოძრაობა „დათვი“. 2004 წლის 25 აპრილს რუსთავის საქალაქო სასამართლოს ბრძანებით დაპატიმრებულ იქნა საქართველოს სისხლის სამართლის კოდექსის 236-ე მუხლის პირველი ნაწილის (იარაღის უკანონო ტარებისა და შენახვა) ბრალდებით. მოგვიანებით ის გაათავისუფლეს, რის შემდეგაც მან საქართველო დატოვა. თუშურაშვილი ო., ჯახუა ი., „XX საუკუნის საქართველოს შინაგან საქმეთა და უშიშროების მინისტრები“, თბილისი, 2013. — გვ. 91, ISBN 978-9941-0-5532-4.
ქლოი მორტო

ქლოი მორტო (დ. 19 სექტემბერი, 1989) — ფრანგი მსახიობი და მოდელი. 2009 წელს გახდა „მის საფრანგეთი“. ამავე წელს დაიკავა მე-6 ადგილი კონკურსში „მის სამყარო“. 2009 წელს იყო მესამე მეორეადგილოსანი კონკურსში „მის მსოფლიო“. ქლოი მორტო — კინოფილმების ინტერნეტ მონაცემთა ბაზა (ინგლისური)
პაულა დიასი

პაულა დიასი (დ. 28 იანვარი, 1989) — ურუგვაელი მოდელი. 2008 წელს წარადგინა ურუგვაი კონკურსზე „მის სამყარო“. ვერ მოახერხა პირველ 15-ეულში მოხვედრა. pageantplace.weebly.com
ავთანდილ სონღულაშვილი

ავთანდილ სონღულაშვილი (დ. 11 იანვარი, 1954, დიღომი) — ქართველი ისტორიკოსი, მეცნიერი და პედაგოგი. საქართველოს მეცნიერებათა აკადემიის ივანე ჯავახიშვილის სახელობის ისტორიისა და ეთნოლოგიის ინსტიტუტის წამყვანი მეცნიერ-თანამშრომელი. ისტორიის მეცნიერებათა დოქტორი, პროფესორი. დაიბადა 1954 წლის 11 იანვარს მაშინდელი მცხეთის რაიონის სოფელ დიღომში (ამჟამად საბურთალოს რაიონის სოფელი დიღომი). 1980 წელს დაამთავრა თბილისის სახელმწიფო უნივერსიტეტი. ავთანდილ სონღულაშვილი არის ისტორიისა და ეთნოლოგიის ინსტიტუტის ახალი და უახლესი ისტორიის განყოფილების გამგე. 1993 წელს დაიცვა დისერტაცია თემაზე „საქართველოს ქალაქების საგარეუბნო ზონათა ისტორია“. მიღებული აქვს საქართველოს მეცნიერებათა აკადემიის პრემია. ეროვნული უმცირესობანი და კონფესიები საქართველოში, თბ., 2005 ირანში ქართველთა ნაკვალევზე, თბ., 2005 საქართველოს პოლიტიკური პორტრეტი, თბ., 2004 ბერძნები საქართველოში, თბ., 2004 კაზაკები საქართველოში, თბ., 2003 ISBN 99940-735-5-9 ნარკვევები საქართველოს უახლესი ისტორიიდან, თბ., 2001 ISBN 99928-835-37 9 აპრილის სისხლიანი ტრაგედია,თბ., მეცნიერება, 1999. - 76გვ.. - ISBN 99928-51-75-9 საქართველოს ქალაქების საგარეუბნო ზონათა ისტორია, თბ.,1997 სოფელი დიღომი საუკუნეთა კვალდაკვალ, თბ., 1995, ISBN 5-520-01563-5 გერმანელები საქართველოში, თბ., 1995, ISBN 5-520-01596-1 ეროვნულ უმცირესობათა კულტურა საქართველოში, თბ., 1986, ISBN 99928-962-6-4 ავთანდილ სონღულაშვილი — საქართველოს ბიოგრაფიული ლექსიკონი
ჩუკოტკის მთიანეთი

ჩუკოტკის მთიანეთი (რუს. Чукотское нагорье) — მთიანეთი რუსეთის ჩრდილო-აღმოსავლეთ ნაწილში, ჩუკოტკის ავტონომიურ ოკრუგში. წარმოადგენს ძლიერ დანაწევრებული საშუალომთიანი და დაბალმთიანი ქედებისა და მასივების ერთობლიობას, რომელიც თითქმის 450 კილომეტრზე ვრცელდება აღმოსავლეთ ციმბირის ზღვის ჩაუნის უბის აღმოსავლეთი სანაპიროდან ბერინგის ზღვის დასავლეთ სანაპირომდე. უმაღლესი ადგილის სიმაღლეა 1887 მ (ჩანტალის ქედი, მთა ისხოდნაია). გამოიყოფა ეკვივატაპის ქედი (1522 მ), პეგტიმელის ქედი (1810 მ), ჩანტალის ქედი (1843 მ) და შელაგის ქედი (1105 მ). ჩრდილოეთის ქედები ძირითადად აგებულია ქვიშაქვებით, თიხაფიქლებითა და გრანიტებით, უფრო სამხრეთით გაბატონებულია ვულკანური ქანები. კლიმატი სუბარქტიკულია, მკაცრი, დამახასიათებელია ხანგრძლივი, ძალზე ცივი ქარბუქიანი ზამთარი და მოკლე გრილი ზაფხული. აღმოსავლეთით ხშირია ნისლი. ატმოსფერული ნალექების წლიური რაოდენობა უდრის 250–400 მმ-ს. ჩუკოტკის მთიანეთი ჩრდილოეთის ყინულოვანი ოკეანისა და წყნარი ოკეანის მდინარეების წყალგამყოფია. კალთების ქვედა ნაწილში მთის ტუნდრის ლანდშაფტებია, მწვერვალებზე კურუმები. ფართოდ არის გავრცელებული მრავალწლოვანი მზრალობა. არის ოქროს, კალისა და ვერცხლისწყლის საბადოები. ↑ 1.0 1.1 1.2 1.3 Чукотское нагорье | Большая российская энциклопедия. დაარქივებულია ორიგინალიდან — 2019-06-30. ციტირების თარიღი: 2021-01-11. ↑ География. Современная иллюстрированная энциклопедия. — М.: Росмэн. 2006.
შუგარ რეი რობინსონი

უოკერ სმით უმცროსი ცნობილი, როგორც შუგარ რეი რობინსონი (ინგლ. Sugar Ray Robinson), (დ. 3 მაისი, 1921, ჯორჯია, აშშ — გ. 12 აპრილი, 1989, ლოს-ანჯელესი, კალიფორნია, აშშ) — ამერიკელი პროფესიონალი მოკრივე რომელიც ასპარეზობდა 1940–1965 წლებში. 1990 წელს შეყვანილი იქნა მსოფლიო კრივის დიდების დარბაზში. ბევრის აზრით მიჩნეულია როგორც ყველა დროის საუკეთესო მოკრივე. შუგარ რეი რობინსონი დომინირებდა სამოყვარულო კრივში, თუმცა ამ მხრივ მისი შედეგები ცნობილი არ არის. ის გახდა პროფესიონალი მოკრივე 1940 წელს, 19 წლის ასაკში და 1951 წლისთვის მისი შედეგები მოიცავდა 128 გამარჯვებას (84 ნოკაუტი), 1 წაგებას და 2 ფრეს. 1943–1951 წლებში რობინსონმა დააფიქსირა ხანგრძლივი წაუგებელი სერია, რომელიც შეადგენდა 91 ბრძოლას, ამ მაჩვენებლით იგი მესამეა პროფესიონალური კრივის ისტორიაში. 66,67 კგ წონით კატეგორიაში საჩემპიონო ქამარს ფლობდა 1946-დან 1951 წლამდე. 1951 წელს იგი გახდა ჩემპიონი 72,57 კგ წონით კატეგორიაში, ერთი წლის შემდეგ კარიერა დაასრულა, თუმცა 1955 წელს კვლავ დაუბრუნდა კრივს და დაიბრუნა საშუალო წონის ჩემპიონის ქამარი. ამ მიღწევით შუგარ რეი რობინსონი გახდა, ისტორიაში პირველი მოკრივე, რომელმაც მოახერხა ცალკეულ წონით კატეგორიაში ჩემპიონობის მოპოვება 5-ჯერ. დასახელებულია წლის საუკეთესო მოკრივედ ორჯერ: 1942 და 1951 წლებში. კრივის ისტორიკოსმა ბერტ შუგარმა, 2002 წელს, რობინსონი დაასახელა ყველა დროის საუკეთესო მოკრივედ. ჟურნალმა The Ring, სიაში „უკანასკნელი 80 წლის 80 საუკეთესო მოკრივე“, შუგარ რეის მიანიჭა პირველი ნომერი. შუგარ რეი რობინსონი გარდაიცვალა 1989 წლის 12 აპრილს, ის გამოსახულია ამერიკის შეერთებული შტატების საფოსტო მარკაზე. ოფიციალური საიტი (ინგლისური) შუგარ რეი რობინსონი — კრივის სტატისტიკა Boxrec-ზე (ინგლისური) შუგარ რეი რობინსონი — სტატია ენციკლოპედია ბრიტანიკიდან (ინგლისური) შუგარ რეი რობინსონი — კინოფილმების ინტერნეტ-მონაცემთა ბაზა (ინგლისური)
ლაურა დუნდოვიკი

ლაურა დუნდოვიკი (დ. 16 სექტემბერი, 1987, სიდნეი, ავსტრალია) — ავსტრალიელი მსახიობი და მოდელი. 2008 წელს წარადგინა ავსტრალია „მის სამყაროზე“, სადაც მოახერხა მოხვედრილიყო საუკეთესო ათეულში. მონაწილეობას იღებდა „I’m A Celebrity Get Me Out Of Here“-ის ავსტრალიურ ვერსიაში. ვიკისაწყობში არის გვერდი თემაზე: ლაურა დუნდოვიკი ლაურა დუნდოვიკი — კინოფილმების ინტერნეტ მონაცემთა ბაზა (ინგლისური)
გევორგ გორგისიანი

გევორგ გორგისიანი (დ. 23 იანვარი, 1986) — სომეხი პოლიტიკოსი. 2019 წლიდან არის სომხეთის ეროვნული კრების წევრი. ჰყავს 3 შვილი. ბიოგრაფია პარტია „ნათელი სომხეთის“ საიტზე
საქართველოს დამოუკიდებლობის ლაზეთის კომიტეტი

საქართველოს დამოუკიდებლობის ლაზეთის კომიტეტი — საქართველოს დამოუკიდებლობის კომიტეტის ფილიალი, ჩამოყალიბდა 1915 წლის იანვარში, ლაზეთის ვიწეს (ფინდიკლი) თემის სოფელ აბუნოღაში. კომიტეტმა 1918 წლამდე იარსება. კომიტეტის ხელმძღვანელად ბესო ჭყონია (ლაზ. უსტა ბესო) აირჩიეს, რომელიც 1905-1907 წლების რევოლუციაში აქტიურად მონაწილეობდა, შემდეგ კი 1908 წლიდან თავს ლაზისტანის სანჯაყს აფარებდა და ვიწეში ცხოვრობდა. მეთაურის მოადგილეები იყვნენ ვიწელი მესუდ ფეილევან-ოღლი, ხოფელი შეფიკ-აღა კლარჯი-ოღლი, არქაბელი მემეტ თიბუკ-ოღლი და ათინელი მუსტავა ჯუვეწ-ოღლი და რასიმ კოსტ-ოღლიც; ამ უკანასკნელს "რუსეთის ლაზისტანი" (სარფი, მაკრიალი, ლიმანი და ჩხალის ხეობა) ებარა. ლაზისტანის სანჯაყის ტერიტორიიდან რუსების გასვლის შემდეგ (1917 წლის დეკემბერი) კომიტეტის წევრები პოლიციის ფუნქციების შეთავსებას ცდილობდნენ, მაგრამ მალევე ოსმალეთის არმიის რეგულარულ ნაწილებთან მოუწიათ შეტაკება, რომლებმაც 1918 წლის იანვარ-თებერვალში სანჯაყის თითქმის მთელი ტერიტორია დაიკავეს. 1918 წლის 10 მარტს კომიტეტის წევრები ოსმალეთის არმიის ვიწეში შემოსვლას შეეწინააღმდეგნენ. ბესო ჭყონია, მუსტაფა თიბუკოღლი და ჰაფიზ ბიბინოღლი ბრძოლაში დაიღუპნენ. შეფიკ-აღა კლარჯიოღლიმ და ჯელალ გურჯიოღლიმ მიმალვა მოახერხეს, ხოლო მესუდ ფეილევანოღლი ოსმალებმა ცოცხლად ჩაიგდეს ხელში და თავი მოჰკვეთეს. 1918 წლის დეკემბერში, სტამბულში შეფიკ-აღა კლარჯიოღლიმ შურისძიების მიზნით, მან ის გენერალი მოკლა, ვინც 1918 წლის 10-11 მარტს ვიწეს აღებას ხელძღვანელობდა, თუმცა გაქცევა ვეღარ შეძლო და პოლიციელებმა ქუჩაში ჩაცხრილეს. 1921 წლის თებერვალ-მარტში სრულიად ლაზეთი თურქეთის რესპუბლიკის კონტროლის ქვეშ აღმოჩნდა. საქართველოსთან შეერთების მოსურნე ლაზების დიდი ნაწილი ბრძოლებში განადგურდა, მცირე ნაწილი კი იატაქვეშეთში გადავიდა, მოგვიანებით კი საქართველოს სსრ-ში გამოიქცა. ჭანეთისა და ლაზისტანის განმათავისუფლებელი კომიტეტი ფუტკარაძე, ტ.; თანდილავა, ი.; ლაბაძე, მ. ლაზეთის მკვიდ ქართველთა (ლაზთა) ენობრივ-ეთნიკური იდენტობის საკითხები.  ↑ 1.0 1.1 1.2 1.3 1.4 ტ. ფუტკარაძე. „1921 წლის ბოლშევიკური ოკუპაცია და ბათუმის ოლქის საბედისწერო დანაწევრება“. ციტირების თარიღი: 12-01-2021. შეამოწმეთ თარიღის პარამეტრი |access-date=-ში (დახმარება)
დავით შავლიაშვილი

დავით შავლიაშვილი (დ. 14 მარტი, 1984, თბილისი) — ქართველი იურისტი და თანამდებობის პირი. 2014-2015 წლებში იყო საქართველოს რეგიონული განვითარებისა და ინფრასტრუქტურის მინისტრი. 2005 წელს დაამთავრა თბილისის სახელმწიფო უნივერსიტეტის იურიდიული ფაკულტეტი სამართალმცოდნის სპეციალობით. 2008-2010 წლებში იყო „გლობალავტოსპეცტექნიკის“ დირექტორი და დამფუძნებელი. 2008-2010 წლებში იყო კომპანია „Smart Way Group”-ის დირექტორის მოადგილე და დამფუძნებელი. 2011-2012 წლებში იყო შპს „კომპიქსის“ დირექტორის მოადგილე, დამფუძნებელი. 2012 წელს იყო შპს „პარტნიორის“ დირექტორის მოადგილე, დამფუძნებელი. 2012 წელს იყო შპს „კომპიქსის“ დირექტორი, დამფუძნებელი. 2012 წელს შპს „პარტნიორის“ დირექტორი, დამფუძნებელი. 2012-2013 წლებში იყო საქართველოს ენერგეტიკისა და ბუნებრივი რესურსების სამინისტროს სსიპ „ბუნებრივი რესურსების სააგენტოს“ უფროსი. 2013-2014 წლებში იყო საქართველოს საავტომობილო გზების დეპარტამენტის თავმჯდომარე. 2014-2015 წლებში იყო საქართველოს რეგიონული განვითარებისა და ინფრასტრუქტურის მინისტრი. დავით შავლიაშვილი — საქართველოს ბიოგრაფიული ლექსიკონი
თამარ ერისთავი

თამარ ლევანის ასული ერისთავი (დ. 30 აპრილი, 1932, თბილისი — გ. 8 იანვარი, 2014, თბილისი) — ქართველი პოეტი და მთარგმნელი. 1956 წელს დაამთავრა თბილისის სახელმწიფო უნივერსიტეტის დასავლეთ ევროპის ენებისა და ლიტერატურის ფაკულტეტი. 1960–1973 წლებში მუშაობდა თბილისის ი. ჭავჭავაძის სახელობის სახელმწიფო პედაგოგიურ ინსტიტუტში ინგლისური ენის კათედრაზე. 1974–1993 წლებში ხელმძღვანელობდა მწერალთა კავშირთან არსებული მხატვრული თარგმანისა და ლიტერატურულ ურთიერთობათა მთავარი სარედაქციო კოლეგიის ახალგაზრდა მთარგმნელთა სექციას. მონაწილეობდა მსოფლიო ლიტერატურის ბიბლიოთეკის რედკოლეგიისა და შექსპირის სრული ქართული გამოცემის რედკოლეგიის მუშაობაში. პირველი ლექსები გამოაქვეყნა 1954 წელს. პოეტურ კრებულთაგან აღსანიშნავია: „იარე მზეზე“ (1965), „იალკიალი“ (1981), „ვარსკვლავიანი ცის ქვეშ“ (1986). თარგმნა და შეადგინა შოტლანდიური პოეზიის ანთოლოგია (1979), თარგმნა აგრეთვე რობერტ ბერნსის ლექსები (1959), „ლირიკა“ (1964), ჯ. ბაირონის, ჟაკ პრევერის, მ. ლერმონტოვის, ნიკოლაი ტიხონოვისა და სხვათა ნაწარმოებები. მისი ლექსები თარგმნილია სხვადასხვა ენაზე. გარდაიცვალა 2014 წლის 8 იანვარს. დაკრძალულია დიდუბის პანთეონში. ენციკლოპედია „საქართველო“, ტ. 3, თბ., 2014. — გვ. 60. თამარ ერისთავი — საქართველოს ბიოგრაფიული ლექსიკონი
დეიტერიუმის ფთორიდი

დეიტერიუმის ფთორიდი — არაორგანული ნივთიერება, ქიმიური ფორმულით DF. არის გამჭვირვალე, დამახასიათებელი სუნის მქონე, ძლიერ მომწამლავი თხევადი ნივთიერება. კარგად იხსნება წყალში. მიიღება დეიტერიუმისა და ვერცხლის ფთორიდის 110 გრადუსზე გაცხელებით. D2 + 2 AgF → 2 DF + 2 Ag მიიღება ბენზოილის ფთორიდისა და მძიმე წყლის ურთიერთქმედებით დაბალ ტემპერატურაზე. 2C6H5COF + D2O → (C6H5CO)2O + 2DF W. H. Clausen and J. H. Hildebrand. J. Amer. Chem. Soc. 56, 1820 (1934). G. Olah and S. Kuhn. Z. anorg. allg. Chem. 287, 282 (1956). H. von Wartenberg and O. Fitzner. Z. anorg. allg. Chem. 151, 313 (1926).
ბარამგულიჯანიანი

ბარამგულიჯანიანი (უწოდებენ „მცირე ბარამიანსაც“) — XVIII საუკუნის ქართული ლიტერატურული ძეგლი. პოეტ ონანა მდივანს ბარამისა და გულიჯანის სამიჯნურო თავგადასავალი 1726 წელს ასტრახანში გაულექსავს. პროზაულ ბოლოსიტყვაში ავტორი გვამცნობს — ეს თხზულება სპარსულად დაუწერია ჩუბინ ბრძენს, თემით ქირმანელს, შემდეგ პროზით უთარგმნიათ ქართულად, მე კი მხოლოდ ლექსად გავაწყეო. არც ერთის, არც მეორის დამადასტურებელი წყარო ჩანს. მკვლევრები ცდილობდნენ ჩუბინ ქირმანელის დაკავშირებას ხაჯუ ბენ ქირმანელთან (XIV ს.). ამ გარემოებამ, აგრეთვე ბარამგულიჯანიანის დიდმა სიუჟეტურმა და მხატვრულმა მსგავსებამ „ვეფხისტყაოსანთან“,ზოგ მკვლევარს აფიქრებინა, რომ ეს ბოლოსიტყვა ლიტერატურულ ფიქციას წარმოადგენს, ხოლო თავად პოემა ონანას ორიგინალური ნაწარმოებია, რუსთველის დიდი ზეგავლენით შექმნილი. ქართული მწერლობა : ლექსიკონი-ცნობარი, წგნ. I, „განათლება“, 1984. — გვ. 47.
ბარამგურიანი

ბარამგურიანი („შვიდი მთიები“) — ნოდარ ციციშვილის მიერ დამუშავებული პოემა XVIII საუკუნის შუა წლებში. სასანელი მეფის ბაჰრამ გურის (V ს.) თავგადასავალს მთელი ეპიზოდი დაუთმო ფირდოუსიმ „შაჰნამეში“. პირველი პოემა ამ თემაზე დაწერა ნიზამიმ. აქცენტი აქ გადატანილია ბაჰრამის სამიჯნურო თავგადასავალზე შვიდ მზეთუნახავთან და შიგ ჩართულ ნოველებზე. შემდეგ საუკუნეებში მიმბაძველნი ძირითადად იმეორებდნენ ქარგას, სიახლე ნოველების შერჩევა-განაწილებაში ვლინდებოდა. ნოდარ ციციშვილი პროლოგში მიუთითებს იმ წყაროებს, რომლებსაც იცნობდა თუ იყენებდა (ნიზამი, ხოსრო დეჰლევი, ნავოი და ჯამი), თუმცა მისი ტექსტი უშუალოდ არც ერთ მათგანს მისდევს. ამდენად, „ბარამგურიანი“ დამოუკიდებელ დამუშავებად არის მიჩნეული. განსაკუთრებით საინტერესოა ჩართული ნოველები (შავი ქალაქის ამბავი, ომაინისა და ახის ამბავი, ალმასისა და ჯაბირის ამბავი, რუსთ ხელმწიფის ამბავი, გორჯასპ ზაულელის ამბავი, მაამებლისა და მაწყინარის ამბავი, უნაღვლოს მძებნელი მეფის ამბავი). ნოდარ ციციშვილის ვრცელი პოემა (ორი ათასამდე სტროფი) თავისი დროის მნიშვნელოვანი ლიტერატურული ფაქტია. ამას ხელი შეუწყო შედარებით მაღალმა მხატვრულმა დონემ, რაც განაპირობა ვეფხისტყაოსნისეული ნაკადის შემოქმედებითმა ათვისებამ. 1975 წელს მოსკოვში გამოქვეყნდა ბ. რუდენკოს მიერ შესრულებული „ბარამგურიანის“ ბწკარედული რუსული თარგმანი. ნოდარ ციციშვილი, შვიდი მთიები, ბარამ გური, თბ., 1930.
გაბრიელ გელოვანი

გაბრიელ გელოვანი — XVIII საუკუნის პირველი ნახევრის ქართველი გეოგრაფი, მემუარისტი. 1737 წელს თავის აღმზრდელს, ვახტანგ VI-ის ამალის წევრს, იმერეთის მეფის ბაგრატის ასულს ნინოს გაჰყვა რუსეთში. იქ მთავარი საპოლიცმეისტერო კანცელარიის კაპიტნის ჩინს მიაღწია. გაბრიელ გელოვანმა 1727 წელს რუსულიდან გადმოიღო გეოგრაფიის სახელმძღვანელო: „ღეოღრაფია ანუ მოკლედ ქვეყნის სიმგრგვლისათვის“ („География или краткое земного ҝруга описание“). ეს არის მსოფლიო გეოგრაფიის წიგნის პირველი ქართული თარგმანი. გელოვანის ნაშრომი იმითაც არის საყურადღებო, რომ მას ახლავს ანდერძი, რომელიც აღწერს ვახტანგ VI-ის ამალის მგზავრობას საქართველოდან ასტრახანამდე. ანდერძი თავისი ხასიათით მემუარული ჟანრის ლიტერატურას განეკუთვნება და, ფაქტობრივი მასალის სიუხვესთან ერთად, საყურადღებოა უშუალობითა და გამომსახველობით. ენციკლოპედია „საქართველო“, ტ. 1, თბ., 1997. — გვ. 581. მიქაძე გ., ქართული საბჭოთა ენციკლოპედია, ტ. 3, თბ., 1978. — გვ. 39. ს. ყუბანეიშვილი, დავით გურამიშვილი ქართველ ჰუსართა პოლკში, თბ., 1955. — გვ. 117–120. გაბრიელ გელოვანი — საქართველოს ბიოგრაფიული ლექსიკონი
დეიტერიუმის ქლორიდი

დეიტერიუმის ქლორიდი — არაორგანული ნივთიერება, ქიმიური ფორმულით DCl. კარგად იხსნება წყალში. ახასიათებს წყალბადის ქლორიდის ანალოგიური თვისებები. მიიღება ბენზოილის ქლორიდისა და მძიმე წყლის ურთიერთქმედებით. 2C6H5COCl + D2O → (C6H5CO)2O + 2 DCl სილიციუმის ტეტრაქლორიდისა და მძიმე წყლის ურთიერთქმედებით. SiCl4 + 2D2O → 4DCl + SiO2 სინთეზის სხვა მეთოდი მოიცავს უწყლო მაგნიუმის ქლორიდისა და მძიმე წყლის გაცხელებას 600°C-ზე. MgCl2 + 2D2O → 2DCl + MgO ასევე იღებენ ნატრიუმის ქლორიდზე დეიტერიუმის სულფატის მოქმედებით. H. C. Brown and C. Groot. J. Amer. Chem. Soc. j>4, 2223 (1942). K. Clausius and G. Wolf. Z. Naturforsch. 2a, 495 (1947). G. N. Lewis, R. T. Macdonald and P. W. Schutz. J. Amer. Chem. Soc. 56, 494 (1934). A. Smits, G. J. Muller and F. A. Kroger. Z. phys. Chem. B38, 177 (1937); see also O. E. Frivold, O. Hassel and S. Rustad. Phys. Z. 38, 191 (1937).sch. 2a, 495 (1947).
Dota 2

Dota 2 — მრავალმოთამაშიანი ონლაინ საბრძოლო არენისს (MOBA)-ს ჟანრის ვიდეო თამაში, შექმნილი და გამოცემული კომპანია Valve Corporation-ის მიერ. თამაში წარმოადგენს DotA-ს (Defense of the Ancients) გაგრძელებას. Steam(ინგლისური) — Steam-ის ოფიციალური საიტი. Valve(ინგლისური) — Valve Corporation-ის ოფიციალური საიტი. Steam(ინგლისური) — Dota 2 Steam-ის მარკეტზე.
დიქსი დამელიო

დიქსი დამელიო (დ. 12 აგვისტო, 2001, ნორუოლკი, აშშ) — ამერიკელი ინტერნეტ-სელებრითი, ტიკ-ტოკერი და მომღერალი. ჰყავს და, ჩარლი დამელიო. მას Youtube-ზე 7 მილიონზე მეტი გამომწყერი ჰყავს. დამელისო კარიერა დაიწყო მას შემდეგ რაც მისმა დამ, ჩარლი დამელიომ მოიპოვა პოპულარობა TikTok-ზე. ამის შემდეგ დიქსიმაც დაიწყო სოციალურ ქსელ TikTok-ში ვიდეობის ატვირთვა. ის არის ერთ-ერთი ყველაზე მეტი გამომწერის მქონე ანგარიშის მფლობელი TikTok-ზე.საჭიროებს წყაროს მითითებას - თარიღი არ არის მითითებული! გამოიყენებთ {{subst:ფაქტიჩა}} ! 2020 წლის იანვარში დამელიო შეუერთდა „United Talent Agency“-ს. 2020 წლის მაისში მან და მისმა დამ დაანონსეს რომ იწყებდნენ ახალ პოდკასტს, „Ramble Podcast Network“-თან შეთანხმებით. დამელიოს სამსახიობო კარიერა მოიცავს „Brat TV“-ის სერიალ „Attaway General“-ს. 2020 წლის 26 ივნისს დამელიომ გამოუშვა პირველი სინგლი „Be Happy“. 2020 წლის დეკემბერში დამელიომ Wiz Khalifa-სთან ერთად გამოუშვა სინგლი „One Whole Day“. დამელიოს მამა არის პოლიტიკოსი მარკ დამელიო, რომელიც აშშ-ს რესპუბლიკური პარტიის წევრი. მის დედა არის ჰეილი დამელიო. ჰყავს და, სოციალურ ქსელ ტიკ-ტოკის ვარსკვლავი, ჩარლი დამელიო. 2020 წლის ოქტომბერში დამელიომ დაადასტურა, რომ ის ურთიერთობაში იყო ნოე ბეკთან. დამელიოს ადრე აგრეთვე ჰქონდა ურთიერთობა გრიფინ ჯონსონთან. ის არის იტალიური, ირლანდიური და ინგლისური წარმოშობის.საჭიროებს წყაროს მითითებას - თარიღი არ არის მითითებული! გამოიყენებთ {{subst:ფაქტიჩა}} ! ოფიციალური საიტი ↑ TikTok Star Charli D'Amelio Has No Idea How She Got So Famous (April 14, 2020). ციტირების თარიღი: March 21, 2020 ↑ Grant, Stacey. (March 23, 2020) Everything You Need to Know About Dixie D'Amelio, Charli's Older Sister. ციტირების თარიღი: June 3, 2020 ↑ Jarvey, Natalie. (January 15, 2020) TikTok Stars Charli and Dixie D'Amelio Sign With UTA (Exclusive). ციტირების თარიღი: June 3, 2020 ↑ Jarvey, Natalie. TikTokers Charli and Dixie D'Amelio to Launch Podcast (Exclusive) en. ციტირების თარიღი: June 21, 2020 ↑ Jarvey, Natalie. (February 14, 2020) TikTok Star Dixie D'Amelio Cast in Brat TV Series en. ციტირების თარიღი: June 3, 2020 ↑ Twersky, Carolyn. (June 26, 2020) You Need to Hear Dixie D'Amelio's New Song en-US. ციტირების თარიღი: June 27, 2020 ↑ Cantor, Brian. (June 29, 2020) Dixie D'Amelio's 'Be Happy' Reaches 1.4 Million Spotify Streams In First Weekend, Music Video Arrives On July 1 en-US. ციტირების თარიღი: June 30, 2020 ↑ Haylock, Zoe. (2020-12-04) Unlikely Duo Dixie D'Amelio and Wiz Khalifa Drop "One Whole Day" Video en-us. ციტირების თარიღი: 2020-12-07 ↑ Harris, Margot. Top TikTok star Dixie D'Amelio said she 'never supported Trump' after her photo of Trump-Pence campaign signs resurfaced en. ციტატა: „Marc D'Amelio ran as a Republican for the Connecticut State Senate in 2018“ ციტირების თარიღი: 25 August 2020 ↑ Rosenblatt, Kalhan. (November 28, 2019) Meet Charli D'Amelio, TikTok's newest viral teen celebrity. NBC News. ციტირების თარიღი: January 25, 2020 ↑ Widjojo, Conchita Margaret. (January 22, 2021) TikTok's Noah Beck Says Dixie D'Amelio Initially 'Didn't Want to Be as Public' About Relationship en. ციტირების თარიღი: 2021-03-05
ინალ ტასოევი

ინალ ტასოევი (დ. 5 თებერვალი, 1998) — რუსი ძიუდოისტი. ასპარეზობს +100კგ (მძიმე) წონაში. 2019 წელს ევროპულ თამაშებში ინდივიდუალურად მოიპოვა ვერცხლის მედალი, ხოლო გუნდურად ოქროს მედალი. 2020 წელს ევროპის ჩემპიონატზე მოიპოვა ვერცხლის მედალი. 2021 წელს გახდა ევროპის ჩემპიონი. პროფილი ძიუდოს საერთაშორისო ფედერაციის საიტზე
ვერა კრასოვა

ვერა კრასოვა (დ. 11 დეკემბერი, 1987, მოსკოვი) — რუსი მოდელი. წარადგინა რუსეთი „მის სამყარო 2008“-ზე სადაც მესამე მეორეადგილოსნის ტიტული მოიპოვა. 2007 წელს „მის რუსეთზე“ გახდა მეორე მეორეადგილოსანი. ვერა კრასოვას ბიოგრაფია დაარქივებული 2014-01-27 საიტზე Wayback Machine.
კალიუმის ქლოროქრომატი

კალიუმის ქლოროქრომატი — არაორგანული ნაერთი, ქიმიური ფორმულით KCrO3Cl. არის წყალში ხსნადი, ფორთოხლისფერი მყარი ნივთიერება, რომელსაც ორგანული ნაერთების დასაჟანგად იყენებენ. მისი სინთეზი შესაძლებელია კალიუმის დიქრომატისა და მარილმჟავას ურთიერთქმედებით, თუმცა ასევე იღებენ ქრომილის ქლორიდისა და კალიუმის ქრომატის შემდეგი რეაქციით. K2CrO4 + CrO2Cl2 → 2KCrO3Cl კონცენტრირებულ მარილმჟავასთან წარმოქმნის ქრომილის ქლორიდს. ციკლური ეთერთან კი ლიპოფილურ მარილს. კალიუმის ქლოროქრომატს შეუძლია დაჟანგოს ბენზილის სპირტი, თუმცა ამ რეაქციისას უფრო ხშირად პირიდინიუმის ქლოროქრომატს იყენებენ. ნივთიერება მომწამლავია. შეიძლება გამოიწვიოს მოწამვლა ან თირკმლის დაზიანება. აგრეთვე აზიანებს კანს. იწვევს მის გაღიზიანებას ან დამწვრობას. შესაძლოა განვითარდეს ალერგიული ფონი. საშიშია მისი ფხვნილის შესუნთქვა. ↑ Synonyms Of Chemicals დაარქივებული 2007-08-27 საიტზე Wayback Machine. . Csudh.edu (2003-09-16). Retrieved on 2011-06-01. ↑ Merck & Co (1930). Merck's index: an encyclopedia for the chemist, pharmacist and physician. Merck & Co.. ციტირების თარიღი: 1 June 2011.  ↑ (1966) The Condensed chemical dictionary. Reinhold. ციტირების თარიღი: 1 June 2011.  ↑ Norm Stanley Colorful Chromium Compounds, 23 August 2002 ↑ Harry H. Sisler; Louis E. Marchi (1946). „Potassium Monochlorochromate“. Inorg. Synth. 2: 208–210. doi:10.1002/9780470132333.ch64. ↑ Kotlyar, Sergei A.; Zubatyuk, Roman I.; Shishkin, Oleg V.; Chuprin, Gennady N.; Kiriyak, Andrey V.; Kamalov, Gerbert L. (2005). „(18-Crown-6)potassium chlorochromate“. Acta Crystallographica E. 61 (2): m293–m295. doi:10.1107/S1600536805000085. ↑ Özgün, B.; Pek, A. (1991). „Kinetics and mechanism of the oxidation of benzyl alcohol by potassium chlorochromate“. Reaction Kinetics & Catalysis Letters. 43 (2): 589–594. doi:10.1007/BF02064733. ↑ (1 September 1991) Overexposure: health hazards in photography. Allworth Communications, Inc., გვ. 122–. ISBN 978-0-9607118-6-4. ციტირების თარიღი: 1 June 2011.
ქრონოგრაფი

არსებითი სახელი ქრონოგრაფი შეიძლება აღნიშნავდეს შემდეგს: ქრონოგრაფი — ძველი წერილობითი ძეგლი, რომელიც წარმოადგენს მსოფლიო ისტორიის ზოგად მიმოხილვას ბიბლიური ლეგენდებისა და ბიზანტიური წყაროების გამოყენებით; ქრონოგრაფი — დროის უმცირესი მონაკვეთების გასაზომი ან ამა თუ იმ მოვლენის დროის ცალკეული მომენტების სარეგისტრაციო ხელსაწყო.